Poštovane ravnateljice, poštovani ravnatelji,

 s obzirom na to da od sljedećeg tjedna započinje dostava dokumentacije učenika za upis u I. razred srednje škole, skrećemo vam pažnju na sljedeće.

 Učenici koji upisuju programe obrazovanja za vezane obrte (JMO) dužni su pri upisu ili **najkasnije do kraja prvog polugodišta prvog razreda**, dostaviti školi liječničku svjedodžbu medicine rada i sklopljen ugovor o naukovanju.

S obzirom na to da je u procesu donošenje novoga Pravilnika o minimalnim uvjetima za ugovore o naukovanju, za koji je zaduženo ministarstvo nadležno za obrt, krajem kolovoza i početkom rujna bit će dostupni novi obrasci ugovora o naukovanju koji će se moći unositi u aplikaciju e-Naukovanje.

 S tim u vezi, molimo vas da obavijestite roditelje učenika koji upisuju vaše škole da će ugovori o naukovanju biti dostupni za kupovinu nakon stupanja na snagu Pravilnika o minimalnim uvjetima za ugovore o naukovanju te da će ih učenici moći dostaviti školi najkasnije do kraja prvog polugodišta I. razreda.

S poštovanjem,

Uprava za odgoj i obrazovanje